จูราสสิค พาร์ค

| จูราสสิค พาร์ค |
| --- | --- |
สร้างโดย:   ไมเคิล ไครช์ตัน (รูปแบบนวนิยาย)  สตีเวน สปีลเบิร์ก (รูปแบบภาพยนตร์) 
งานต้นฉบับ:   จูราสสิค พาร์ค (นวนิยาย; ค.ศ. 1990)  จูราสสิค พาร์ค กำเนิดใหม่ไดโนเสาร์ (ภาพยนตร์; ค.ศ. 1993) 
เจ้าของ:   ยูนิเวอร์แซลพิกเจอส์  แอมบลินเอนเทอร์เทนเมนท์ 
ปี: ค.ศ. 1990–ปัจจุบัน
สื่อสิ่งพิมพ์
นวนิยาย:   จูราสสิค พาร์ค (1990)  เดอะ ลอสต์ เวิล์ด (1995)  ดิเอฟวะลูชันออฟแคลร์ (2018) 
เรื่องสั้น:   จูราสสิค พาร์ค แอดเวนเจอร์ส: เซอไวเวอร์ (2001)  จูราสสิค พาร์ค แอดเวนเจอร์ส: เพรย์ (2001)  จูราสสิค พาร์ค แอดเวนเจอร์ส: ฟลายเยอร์ส (2002) 
ภาพยนตร์และโทรทัศน์
ภาพยนตร์:   จูราสสิค พาร์ค กำเนิดใหม่ไดโนเสาร์ (1993)  เดอะ ลอสต์ เวิล์ด จูราสสิค พาร์ค (1997)  จูราสสิค พาร์ค 3 (2001)  จูราสสิค เวิลด์ (2015)  จูราสสิค เวิลด์ อาณาจักรล่มสลาย (2018)  จูราสสิค เวิลด์ ทวงคืนอาณาจักร (2022) 
ภาพยนตร์สั้น:   แบทเทิลแอตบิกร็อก (2019)  อารัมภบท จูราสสิค เวิลด์ ทวงคืนอาณาจักร (2021) 
แอนิเมชันซีรีส์: จูราสสิค เวิลด์ ค่ายครีเทเชียส (2020–2022)
การแสดงละคร
ละคร: จูราสสิค เวิลด์ ไลฟ์ (2019)
เกม
ดั้งเดิม: จูราสสิค เวิลด์: เดอะเลกาซีออฟอิสลานูบลาร์
วิดีโอเกม: รายชื่อวิดีโอเกม
เสียง
เพลงประกอบ:   จูราสสิค พาร์ค กำเนิดใหม่ไดโนเสาร์ (1993)  เดอะ ลอสต์ เวิล์ด จูราสสิค พาร์ค (1997)  จูราสสิค พาร์ค 3 (2001)  จูราสสิค เวิลด์ (2015)  จูราสสิค เวิลด์ อาณาจักรล่มสลาย (2018)  จูราสสิค เวิลด์ ทวงคืนอาณาจักร (2022) 
เบ็ดเตล็ด
ของเล่น: รายชื่อของเล่นและดูที่เลโก้ จูราสสิค เวิลด์
  จูราสสิค พาร์ค: เดอะไรด์ (1996)  แคโนปีฟลายเยอร์ (2010)  ไดโน-โซริน' (2010)  จูราสสิค พาร์ค ราพิดส์แอดเวนเจอร์ (2010)  เดอะฟลายอิงไดโนซอร์ (2016)  จูราสสิค เวิลด์: เดอะไรด์ (2019)  เวโลซีโคสเตอร์ (2021) 
ตัวละคร: รายชื่อตัวละคร
เว็บไซต์ทางการ
jurassicworld.com
จูราสสิค พาร์ค (อังกฤษ: Jurassic Park) ต่อมาเรียกว่า จูราสสิค เวิลด์ (อังกฤษ: Jurassic World) เป็นสื่อแฟรนไชส์อเมริกันแนวบันเทิงคดีแนววิทยาศาสตร์ สร้างโดย ไมเคิล ไครช์ตัน โดยมีศูนย์กลางอยู่ที่ความพยายามสร้างหายนะในการสร้างสวนสนุกของไดโนเสาร์โคลนนิง แฟรนไชส์เริ่มต้นใน ค.ศ. 1990 เมื่อ ยูนิเวอร์แซลพิกเจอส์และแอมบลินเอนเทอร์เทนเมนต์ ซื้อสิทธิ์ในการสร้างภาพยนตร์จากนวนิยาย จูราสสิค พาร์ค ของไครช์ตัน ก่อนที่หนังสือจะตีพิมพ์ หนังสือและภาพยนตร์ซึ่งฉายเมื่อ ค.ศ. 1993 ต่างก็ประสบความสำเร็จ ภาพยนตร์ฉายใหม่ในรูปแบบสามมิติเมื่อ ค.ศ. 2013 และเมื่อ ค.ศ. 2018 ภาพยนตร์ถูกเลือกโดยหอสมุดรัฐสภาของสหรัฐให้เก็บรักษาไว้ในหอทะเบียนภาพยนตร์แห่งชาติ ในฐานะที่ภาพยนตร์ "มีวัฒนธรรม, ประวัติศาสตร์, หรือ มีความสุนทรีย์อย่างมีนัยสำคัญ" นวนิยายภาคต่อ เดอะ ลอสต์ เวิลด์ วางจำหน่ายเมื่อ ค.ศ. 1995 ตามมาด้วยภาพยนตร์ เดอะ ลอสต์ เวิล์ด จูราสสิค พาร์ค ฉายเมื่อ ค.ศ. 1997 ภาพยนตร์เรื่องถัดมา จูราสสิค พาร์ค 3 (2001) ไม่ได้สร้างจากนวนิยาย
ภาพยนตร์ไตรภาคชุดที่สองเริ่มต้นด้วย จูราสสิค เวิลด์ ฉายเมื่อ ค.ศ. 2015 โดยเป็นภาพยนตร์เรื่องที่สี่ในภาพยนตร์ชุด ภาพยนตร์ประสบความสำเร็จ กลายเป็นภาพยนตร์เรื่องแรกที่ทำเงินมากกว่า 500 ล้านดอลลาร์สหรัฐ ทั่วโลกในช่วงสุดสัปดาห์เปิดตัว และทำเงินมากกว่า 1.6 พันล้านดอลลาร์สหรัฐตลอดช่วงเวลาที่ฉาย กลายเป็นภาพยนตร์ที่ทำเงินสูงสุดอันดับที่ 3 ในช่วงเวลานั้นและเป็นภาพยนตร์ที่ทำเงินสูงสุดอันดับที่ 2 ใน ค.ศ. 2015 และปัจจุบันยังเป็นภาพยนตร์ที่ทำเงินสูงสุดอันดับที่ 8 เมื่อปรับค่าเงินตามอัตราเงินเฟ้อแล้ว จูราสสิค เวิลด์ จะเป็นภาพยนตร์ที่ทำเงินสูงสุดอันดับที่ 2 ในแฟรนไชส์ตามหลัง จูราสสิค พาร์ค กำเนิดใหม่ไดโนเสาร์ ภาพยนตร์ภาคต่อ จูราสสิค เวิลด์ อาณาจักรล่มสลาย (2018) ทำเงินมากกว่า 1.3 พันล้านดอลลาร์สหรัฐทั่วโลก กลายเป็นภาพยนตร์ จูราสสิค เรื่องที่สามที่ทำเงินมากกว่าหนึ่งพันล้านและเป็นภาพยนตร์ที่ทำเงินสูงสุดอันดับที่ 3 ใน ค.ศ. 2018 และปัจจุบันยังเป็นภาพยนตร์ที่ทำเงินสูงสุดอันดับที่ 18 ภาพยนตร์เรื่องสุดท้ายในไตรภาค จูราสสิค เวิลด์ ทวงคืนอาณาจักร ฉายเมื่อ ค.ศ. 2022 ทำเงินมากกว่า 1 พันล้านดอลลาร์สหรัฐทั่วโลกและเป็นภาพยนตร์ที่ทำเงินสูงสุดอันดับที่ 3 ใน ค.ศ. 2022 จูราสสิค เวิลด์ ทวงคืนอาณาจักร กลายเป็นภาพยนตร์เรื่องที่สี่ในแฟรนไชส์ที่ทำเงินมากกว่าหนึ่งพันล้าน
มีวิดีโอเกมและหนังสือการ์ตูนมากมายที่สร้างจากแฟรนไชส์ได้ถูกสร้างขึ้นตั้งแต่ภาพยนตร์ฉายเมื่อ ค.ศ. 1993 และมีเครื่องเล่นทางน้ำมากมายเปิดให้บริการหลายแห่งที่สวนสนุกยูนิเวอร์แซลสตูดิโอส์ เลโก้ ได้สร้างโครงการแอนิเมชันหลายเรื่องจากภาพยนตร์ จูราสสิค เวิลด์ รวมไปถึง จูราสสิค เวิลด์: เดอะเลกาซีออฟอิสลานูบลาร์ มินิซีรีส์ออกอากาศเมื่อ ค.ศ. 2019 ดรีมเวิกส์แอนิเมชัน ได้สร้างแอนิเมชันซีรีส์เรื่อง จูราสสิค เวิลด์ ค่ายครีเทเชียส ออกอากาศทาง เน็ตฟลิกซ์ ตั้งแต่เดือนกันยายน ค.ศ. 2020 ถึงเดือนกรกฎาคม ค.ศ. 2022 เมื่อ ค.ศ. 2000 แฟรนไชส์ทำเงิน 5 พันล้านดอลลาร์สหรัฐ ทำให้เป็นหนึ่งในสื่อแฟรนไชส์ที่ทำเงินสูงสุด แฟรนไชส์ จูราสสิค พาร์ค ยังเป็นหนึ่งในภาพยนตร์ชุดที่ทำเงินสูงสุด โดยทำเงินมากกว่า 6 พันล้านดอลลาร์สหรัฐจากบ็อกซ์ออฟฟิศทั่วโลก